Diari Oficial de la Generalitat Valenciana


Sumari del DOGV 5290, del 28-06-2006 (2006/7410)

RESOLUCIÓ de 15 de juny de 2006, de la Secretaria Autonòmica d'Esport de la Conselleria de Cultura, Educació i Esport, per la qual s'elabora la Llista Parcial d'Esportistes d'Elit de la Comunitat Valenciana de l'any 2006.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5290

Data del DOGV
:   28-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7410


Data del document
:   15-06-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * esport professional

RESOLUCIÓ de 15 de juny de 2006, de la Secretaria Autonòmica d'Esport de la Conselleria de Cultura, Educació i Esport, per la qual s'elabora la Llista Parcial d'Esportistes d'Elit de la Comunitat Valenciana de l'any 2006. [2006/7410]  
La Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, determina en el seu article 16 que, per a l'accés als beneficis que establix la Generalitat Valenciana, els esportistes d'elit hauran de figurar en la llista que elaborarà la Direcció General de l'Esport, en col.laboració amb les federacions esportives.  
El Decret 13/2006, de 20 de gener, del Consell de la Generalitat, sobre els Esportistes d'Elit de la Comunitat Valenciana, definix a l'esportista d'elit de la Comunitat Valenciana i establix quins són els criteris generals per a accedir a la condició d'esportista d'elit de la Comunitat Valenciana. Així mateix, l'article 5 d'este decret establix l'elaboració i publicació de llistes parcials d'esportistes d'elite al llarg de l'any en curs.  
Per Resolució de 8 de març de 2006, i posterior modificació de 31 de maig de 2006, es constituix la Comissió d'Avaluació dels Esportistes d'Elit, entre les funcions de la qual s'establix la d'elevar al secretari autonòmic d'Esport la proposta de Llista d'Esportistes d'Elit de la Comunitat Valenciana.  
Una vegada reunida la Comissió d'Avaluació dels Esportistes d'Elit i elevada la proposta de llista al secretari autonòmic d'Esport, en virtut del que establix l'article 19 de l'esmentat decret 13/2006, de 20 de gener, i fent ús de les atribucions que m'han conferit la Llei 5/1983, de Govern Valencià i el Reglament Orgànic i Funcional de la Conselleria de Cultura, Educació i Esport, resolc:  
Primer  
La inclusió dels esportistes que es relacionen a continuació, en la Llista Parcial d'Esportistes d'Elit de la Comunitat Valenciana corresponent a resultats de l'any 2006:  
Estos esportistes tindran la condició d'esportistes d'elit A, B o Promoció.  
Segon  
Els esportistes que, havent sol.licitat la inclusió, no estan inclosos en la llista, no complixen els criteris per a accedir a la condició d'Esportistes d'Elite A, B o Promoció.  
Tercer  
Els esportistes relacionats en el punt primer d'esta resolució seran inclosos en la Llista d'Esportistes d'Elit de la Comunitat Valenciana que es publica anualment en el Diari Oficial de la Generalitat.  
Contra esta resolució, que no esgota la via administrativa, els interessats podran interposar recurs d'alçada davant de l'òrgan que ha dictat l'acte o el superior jeràrquic en el termini d'un mes, a comptar des de l'endemà al de la seua publicació en el DOGV. Tot això de conformitat amb el que disposa els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
València, 15 de juny de 2006.. El secretari autonòmic d'Esport: David Serra Cervera.